google/wiki40b huggingface dataset:
St. Lambertus (Düsseldorf-Altstadt)

St. Lambertus er en av fire romersk-katolske kirker i Düsseldorf i bydelen Altstadt.

Historie

St. Lambertus er antagelig den eldste bygningen i Düsseldorf, og historisk kan den dokumenteres tilbake til 1159, selv om opprinnelse ligger lenger tilbake i tid. På 600-tallet kom angelsaksiske munker til Rhinen, og vi vet at de bygde et kloster litt nord for dagens Düsseldorf. Under ledelse av biskop Suitbert begynte de å spre kristendommen for folkene som bodde i Westfalen. På 700-tallet bygde de, under Willeikus' ledelse, et kapell på det stedet hvor elva Düssel møter Rhinen. Dette ble innviet av misjonæren Lambertus.
På 1200-tallet ble det lille kapellet omgjort til en landsbykirke. Da grev Adolf V von Berg i 1288 forente seg med de frie kölner-borgerne mot erkebiskop Siegfried von Westerburg, ble det et blodig slagsmål, kjent som Worringen-slaget, og grev Adolf førte erkebiskopen som fange til slottet Burg. Som takk for hjelpa gav han landsbyen Düsseldorf bystatus 14. august 1288. Han ville også at byen skulle få en større kirke og utvidet kapellet mot øst i en gotisk stil, dagens kor. Mot vest forlenget han bygningen og begynte på klokketårnet. Etter hans død stoppet videre bygging opp.
I 1348 ble grevskapene Jülich og Berg forent, og da grevskapet Berg ble hertugdømme i 1380 valgte Wilhelm II von Berg  i 1386 Düsseldorf som sin residensby. Han fullførte utvidelsen av kirken, rev midtskipet som var bygd i romansk stil og bygde videre i gotisk stil. Innvielsen av den nye kirken fant sted 13. juli 1394 til jomfru Marias ære, og som beskyttere ble Lambertus, Apollinaris, Thomas og Pankratius valgt. Denne helgenbeskyttelsen (patrozinium) beholdt kirken helt fram til sekulariseringsprosessen i 1803, se Reichsdeputationshauptschluss.
I 1606 fikk kirken store skader på grunn av storm, og 10. august 1634 eksploderte det nærliggende pulvertårnet. Disse hendelsene førte til nødvendige restaureringer. Etter en brann i 1815 ble tårnet fornyet. Det ble brukt friskt og fuktig treverk, slik at tårnet fremstod skjevt og fordreid. Etter skader under 2. verdenskrig ble tårnet fornyet, og man bygde det – etter folkets ønske – like fordreid som før. Mange kaller det i dag for "det skjeve tårn i Düsseldorf". Den nye vestportalen fra 1950 er laget av billedhuggeren Ewald Mataré.
I 1974 fikk kirken tildelt tittelen Basilica minor av pave Paul VI.
Skyggejegerne: Demonenes by

Om filmen

Filmen er basert på romanen Demonenes by (orig. City of Bones) av Cassandra Clare, som er første del i bokserien The Mortal Instruments.
Filmen hadde norsk premiere 23. august 2013, og det er på forhånd knyttet forventninger til at filmen kan gjøre det bra økonomisk, ettersom bøkenes fanskare er svært stor. Imidlertid har publikum sviktet filmen noe, i og med at den bare spilte inn 25 millioner dollar i sin første uke, og totalt kun 90 millioner dollar, bare 30 millioner mer enn budsjettet.

Handling

Clary Fray (Lily Collins) tror hun er en helt vanlig femten år gammel jente som lever et helt vanlig liv sammen med moren Jocelyn (Lena Headey) i New York. Men så blir moren kidnappet, hun kommer i kontakt med skyggejegeren Jace Wayland (Jamie Campbell Bower) etter å ha blitt vitne til et mord på diskoteket sammen med bestevennen Simon (Robert Sheehan), og plutselig forandrer livet til Clary seg drastisk: Det viser seg nemlig at hun selv er født skyggejeger (halvt engel med spesielle krefter) og at moren også var det i sin tid. Hun får i tillegg vite viktige og sjokkerende ting om sin egen fortid, at sagnomsuste vesener som vampyrer, varulver og demoner finnes, og at den onde Valentine (Jonathan Rhys Meyers) har planer om å stjele Dødens beger for å «redde» skyggejegerverdenen og dermed utslette resten av menneskeheten – og at det også er han som har kidnappet moren. Det viser seg nemlig at Clary og Jocelyn er de eneste som kan fremkalle begeret. I tillegg vokser de romantiske følelsene hennes for Jace, mens Simon sliter med sine egne følelser for henne.

Skrinlagt film

Allerede i mai 2013 - tre måneder før den første filmen hadde premiere - ble det bestemt at det skulle bli laget en oppfølger. Filmen skulle hete The Mortal Instruments: City of Ashes og være basert på bok nummer to i rekken, City of Ashes (som på norsk heter Den tause byen). Både Lily Collins og Jamie Campbell Bower skulle returnere til sine roller, mens Harald Zwart så ut til å fortsette som regissør. Filmingen skulle starte høsten 2013. Disse planene ble imidlertid skrinlagt på grunn av at filmen fikk dårlige kritikker, floppet på kino og bare så vidt spilte inn igjen budsjettet.

TV-serie

Det har i stedet blitt bestemt at The Mortal Instruments skal bli TV-serie, og at den går i produksjon i 2015. Serien vil bli produsert av Constantin Films og regissert av Ed Decter. Serien skal hete Shadowhunters, og gå på ABC Family. Katherine McNamara (Clary), Dominic Sherwood (Jace), Alberto Rosende (Simon) og Emeraude Toubia (Isabelle) var de første som ble castet.
Oddvar Flæte

Utdannelse

Flæte er utdannet siviløkonom fra Handelshøyskolen BI (1971). Han har også tatt utdannelse i lederutvikling i Genève i Sveits (1991) og gått Forsvarets høyskole i 2001.

Yrkesliv

Fra 1971 til 1976 var Flæte ansatt ved  ÅSV Høyanger Verk i Høyanger kommune, med ansvar for opplæring, informasjon og organisasjon. Fra 1976 til 1982 var han leder ved Vik Verk i Vik kommune. I denne perioden, fra 1977 til 1981, var han også vararepresentant til Stortinget for Arbeiderpartiet i Sogn og Fjordane. Han møtte 8 dager. Fra 1982 til 1983 var Flæte markedssjef i ÅSV Foredling. 
Fra 1983 til 1987 jobbet Flæte som prosjektleder i Norwegian Petroleum Consultants/Statoil. Etter dette etablerte og drev Flæte, sammen med flere andre, konsulentfirmaet Terramar AS (1987-1992). I 1992 ble han tilsatt som godsdirektør og senere trafikkdirektør i NSB, en posisjon han hadde frem til han ble fylkesmann i 1994.

Engasjement

Flæte har hatt en rekke styreverv i ulike virksomheter. Han har engasjert seg i satsing på informasjonsteknologi i Sogn og Fjordane, blant annet gjennom prosjektet IT-forum Sogn og Fjordane. Da han var fylkesmann, ble den statlige informasjonstjenesten Norge.no, senere Difi (Direktoratet for forvaltning og IKT), utviklet og lokalisert til Leikanger kommune. 
Etter at Flæte gikk av som fylkesmann i 2011 ble han styreleder i Førdepakken AS, et selskap som er pådriver for å få på plass nytt vegsystem i og rundt Førde. 
Flæte ledet regjeringens klimatilpassingsutvalg som leverte sin innstilling i 2011. I 2013 ble han leder for et nytt NOU-utvalg som skal gå gjennom kommuneloven med sikte på å styrke det kommunale selvstyret.
Ölgerðin Egill Skallagrímsson

Navn

Bryggeriet er oppkalt etter den islandske vikinghøvdingen og skalden Egil Skallagrimson fra 900-tallet, kjent gjennom Egils saga.

Historie

Bryggeriet ble etablert i Reykjavík den 17. april 1913 av Tómas Tómasson.
Ölgerðin Egill Skallagrímsson ble i 2002 overtatt av selskapet Danól, som drev import av næringsmidler. I 2008 ble selskapene slått sammen under Ölgerðins navn og begge virksomhetene er videreført i det sammenslåtte selskapet.
Norgesmesterskapet i boksing 1956

Norgesmesterskapet i boksing 1956 ble arrangert 9. mars i Sentrum kino i Oslo.
Kongepokalen ble vunnet av Egil Eidsvåg. 
Forbundspokalen ble vunnet av Egil Rosander.
Beste klubb ble B-30.
Nesbyen

Gamle Nes

I det som i dag kalles Gamle Nes finnes det bygninger fra en tidligere tid: 
Gamle Nes er den eldste delen av Nesbyen sentrum. Nesbyen var administrasjonssentrum og bosted for embetsmenn i Hallingdal og her finnes mange bygninger som viser en helt annen kultur og stil enn den som kommer til uttrykk i de mer beskjedne hallingstuene som også finnes i samme område. 
I Gamle Nes kan man se Hallingdals første fortau, eller trottoir, som de yndet å kalle det den gangen. Her bodde prest, sorenskriver og lensmann, og her kom også Hallingdals første butikk. Gamle Nes omfatter i hovedsak bebyggelsen i Nesbyen fra før 1900. 
Geografisk strekker området seg fra Hallingdal museum, langs Rukkedalselva til Hallingdalselva og Alfarveien i sentrum av Nesbyen. Gamle Nes består også av enkeltstående gammel bebyggelse utenfor dette området, for eksempel Kirken, Hagaled, Stasjonsbygningen og Mortensløkka fengsel. Omkring i området står 15 statuer («Otto-figurene») lagd av skrapmetall av den lokale kunstneren Otto Skaret (1935–2012), i tillegg til større steiner av gardnosbreksje fra krateret lenger nord i kommunen.
Innenfor kommunens grenser finner vi grendene Svenkerud (lengst nord), Haugaplassene, Dokken, Rukkedalen, Liegrenda (med Liodden ), Øygardene (med Bromma) og Bergheim (lengst sør). Kommunen har det vesentlige av sine inntekter fra industri, landbruk og turisme.

Kulde- og varmerekord

Det er typisk innlandsklima i denne delen av Norge, kalde vintre og varme somre.
Nesbyen innehar Norgesrekorden for høyeste målte temperatur på 35,6 grader, satt den 20. juni 1970.
Nesbyen hadde også kulderekorden for Buskerud fylke på – 38,0 grader, satt den 13. januar 1914 inntil 6. januar 2010.

Fjellet

Nesbyen er omgitt av fjell på flere kanter, og det er gode veier til de fleste fjellområdene. Nes kommune har gjennom de siste 15 år blitt en betydelig hyttekommune. Mest kjent er Natten og Mykingområdet, med alpinanlegg og golfbane. Hallingnatten er kommunens høyeste punkt, 1314 moh. Herfra kan en se store deler av Sørøst-Norge, fra Jotunheimen i nord til Gaustatoppen i sørvest.

Samferdsel

Samferdselsmessig ligger byen ved riksvei 7 og Bergensbanen med Nesbyen stasjon. Det er mye turisttrafikk til Nesbyen, først og fremst på grunn av de mange hyttene i kommunen.
What a Friend We Have in Jesus

«What a Friend We Have in Jesus» er en kristen salme, opprinnelig skrevet av Joseph M. Scriven som et dikt i 1855 for å trøste sin mor som bodde i Irland mens han var i Canada. Scriven publiserte opprinnelig diktet anonymt og fikk først full kreditering for det i 1880-årene.
Hymnens melodi ble skrevet av Charles Crozat Converse i 1868. William Bolcom skrev en setting til hymnen.
Den finnes også i mange versjoner med ulike tekster på mangfoldige språk, slik som den japanske versjonen «Itsukushimi Fukaki» eller en versjon som ble sunget under den første verdenskrig med linjen «When this bloody war is over» istedenfor originaltittelen.
Handbook to the Lutheran Hymnal bemerker: «Til tross for det faktum at denne hymnen, med dens melodi, har blitt kritisert for å være i for mye i ordenen til den sentimentale gospeltypen forblir dens popularitet sterk og hymnen beholder en plass blant moderne salmer».
Aretha Franklin har spilt inn hymnen. Den ble utgitt på hennes album Amazing Grace (1972).
Ike & Tina Turner spilte inn sangen og ga den ut på albumet The Gospel According To Ike And Tina i 1974.
Ronnie Milsap har også spilt den inn. Hymnen ble utgitt på hans album Then Sings My Soul (2009).

I Asia

I Japan ble hymnens tittel opprinnelig oversatt til «Itsukushiki Fukaki», som den ble kjent som. I 1910 omskrev Daisui Sugitani den japanske teksten og forandret tittelen til «Hoshi no Yo». En annen versjon ble skrevet av Ryūkō Kawaji med tittelen «Hoshi no Sekai». Den er også kjent som «Tsumi Toga o ni Nō». Hymnen er populær under bryllupsseremonier i Japan. hymnens melodi blir anvendt som basis for to sanger fra den japanske visual novel Planetarian: Chiishani Hoshi No Yumi, produsert av Key.
I Indonesia er sangen kjent som «Yesus Sejati» og blir sunget på bahasa eller batak (de innfødte språkene i Sumatera Utara) i protestantiske kirker (om lag seks prosent av befolkningen). Majoriteten av indonesierne er muslimsk (om lag 86 prosent) og hymnen er derfor ikke vidt kjent. For mange år siden (innen Suharto grep makten i 1967) ble imidlertid melodien antatt til en patriotisk sang med tittelen «Ibu Pertiwi».

Norsk versjon

Den norske tittelen er «Hvilken venn vi har i Jesus». Salmen står i Norsk Salmebok nr. 333.
Melodien er brukt i «Stakkars meg som er fylt 40» av 3 busserulls.
Collesalvetti

Befolkningsutvikling

Tall fra ISTAT
Éder Ceccon

Karriere

Éder Ceccon startet sin profesjonelle karriere i São Paulo i 2002. Han har også spilt for Vegalta Sendai, Avaí, Santos, Paysandu, Juventude, Konyaspor og Criciúma.
Medlidenhet

Medlidenhet eller medfølelse kan defineres som «opplevelse av sorg og nedtrykthet overfor et menneskes eller dyrs vanskeligheter eller lidelse.»
Mens empati defineres som en intellektuell «evne til innlevelse» eller til å forstå andres tilstand, beskrives medfølelse som en personlig respons på andres tilstand.
Medfølelse er både en sosial norm basert på altruisme og en religiøs dyd i flere religioner. Det er ofte forventet at medfølelse skal uttrykkes i praktisk omsorg.
Constitución (Uruguay)

Historie

Byen ble grunnlagt i 1852.

Transport

Ruta 3 General José Gervasio Artigas forbinder Constitución med Salto, Paysandú og Artigas.
Australian Open 2006

Australian Open 2006 ble spilt i Melbourne i januar og er en Grand Slam-turnering i tennis. Singleturneringen for herrer ble vunnet av sveitsiske Roger Federer og dameturneringen av Amélie Mauresmo fra Frankrike
Christopher Vogler

Christopher Vogler (født 1949) er en filmmanuskriptforfatter fra Hollywood. Han er mest kjent for sin veiledning innen filmmanuskriptskrivning: The Writer's Journey: Mythic Structure For Writers.

Karriere

Vogler jobbet for Disney Studios, Fox 2000 pictures og Warner Bros. i deres utviklingsavdelinger. Han har også vært lærer for USC School of Cinema-Television, Division of Animation and Digital Arts og UCLA. Han er president i firmaet Storytech.

Utdannelse

Vogler studerte filmlaging hos USC School of Cinema-Television, skolen der George Lucas gikk. Akkurat som Lucas så ble Vogler inspirert av mytologist Joseph Campbells verker, spesielt boka The Hero With a Thousand Faces.
Vogler brukte Campbells arbeide til å lage en nå legendarisk syvsiders firmanotis for Hollywoods manuskriptforfattere, A Practical Guide to The Hero With a Thousand Faces. Vogler utviklet så senere denne notisen til å bli en bok, utgitt i 1990: The Writer's Journey: Mythic Structure For Writers.
Holocanthon

Utbredelse

Arten er utbredt i Bolivia, Brasil og Argentina.
Parmenolamia

Utbredelse

Arten lever i Vietnam.
Oreoneta frigida

Utseende

Oreoneta frigida er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Langrenn under Vinter-OL 1956 – 15 kilometer menn

Mennenes 15 kilometer i langrenn under Vinter-OL 1956 ble avholdt i Snow Stadium (Lo Stadio della neve) nær Cortina d'Ampezzo, 30. januar. 61 løpere fra 20 nasjoner deltok i øvelsen. Løpet endte med en komfortabel seier til nordmannen Hallgeir Brenden foran svenske Sixten Jernberg og sovjetrusseren Pavel Kolchin som hadde sekundstrid om de to neste plassene.
Foodcamp

Foodcamp er en stiftelse som blant annet arbeider for at mat og måltidet skal komme inn i den offentlige skoleplanen. Stiftelsen ble etablert 1. mai 2009.
Stiftelsen har som målsetning at barn og unge skal lære om kosthold slik at dette blir en folkelære fra barnsben av. Foodcamp har også utgitt en kokebok som er laget av 12 barn mellom 12-14 år.
De syv dyder

De syv dyder stammer fra Psychomachia (Sjelens kappestrid), et episk dikt skrevet av Aurelius Clemens Prudentius omkr. 410, som følger kampen mellom gode dyder og onde lyter. Populariteten til dette verket i middelalderen hjalp til med å spre konspetet med hellige dyder ut igjennom Europa. Det fremholdes at hvis man praktiserer disse dydene vil man bli beskyttet mot fristelser og fra de syv dødssynder, derhvor hver en har sin motpart. På grunn av dette blir disse dydene noenganger referert til som motstridende dyder. Det er to forskjellige varianter av dydene, anerkjent av forskjellige grupper.
Senere i middelalderen grupperte Thomas Aquinas dyder, eller gode vaner, inn i syv hovedkategorier. Aquinas' etikk har siden vært sentral for Den katolske kirke. Dette betyr at denne utgaven av de syv dydene må ha hatt en ekstrem innflytelse etter de ble forfattet på 1200-tallet.
Også flere versjoner av De syv dyder eksisterer.

Bakgrunn

Aristoteles' fire kardinaldyder ble tidvis sett på som sentrale pillarer i romersk etikk. Etter Romerrikets fall ble Aristoteles' verker glemt i Vesten, inntil Thomas Aquinas gjenoppdaget dem gjennom verkene til Abu Ali Husain ebn Abdallah Ebn-e Sina og Abū l-Walīd Muhammad ibn Ahmad ibn Muhammad ibn Rushd (se under).
Sosialistisk Valgforbund

Sosialistisk Valgforbund var en allianse av sosialister på venstresiden i norsk politikk i årene 1973–1975. Alliansen ble inngått av fire parter: Sosialistisk Folkeparti, Demokratiske Sosialister (AIK), Norges Kommunistiske Parti og partiløse venstreorienterte. DS var en fortsettelse av deler av «Arbeiderbevegelsens Informasjonskomite mot norsk medlemskap i EF», de organiserte EF/EU-motstanderne i Arbeiderpartiet. Disse fire gruppene hadde stått sammen i syn og argumentasjonsmåte i kampen mot norsk medlemskap i EF før folkeavstemningen i 1972, og etter seieren for nei-folket følte de at det var naturlig å gå sammen i et samlet alternativ ved stortingsvalget i 1973.
Sosialistisk Valgforbund viste seg å være en stor suksess. Over 11 prosent av stemmene og 16 representanter på Stortinget, det beste resultatet for noe parti til venstre for Arbeiderpartiet siden brakvalget for NKP i 1945.
Valgforbundet hadde gått til valg på et konkret program på 33 punkt alle partene var enige om. Etter valget ville de fleste gå videre i samlingsprosessen, og etablere ett felles parti. Da var det nødvendig å avklare flere prinsipielle spørsmål, og da viste det seg store motsetninger, særlig mellom de fleste fra SF på den ene siden og de fleste fra NKP på den andre.
Samlingsprosessen gikk likevel videre, og endte med at Sosialistisk Venstreparti ble etablert i 1975. De enkelte partene fikk frist ut året 1976 med å avvikle egne organisasjoner. Det viste seg da at flertallet i NKP til slutt stemte mot å legge ned eget parti. Mindretallet med partileder Reidar T. Larsen i spissen valgte likevel å gå inn i det nye samlingspartiet.
Til en viss grad kan en derfor si at Sosialistisk Venstreparti er en slags fortsettelse av Sosialistisk Valgforbund. De aller fleste medlemmene i det nye partiet kom fra SF og Arbeiderpartiet eller var nye i politikken.
Almon Strowger

Tidlige år

Strowger ble født i Penfield, nær Rochester i New York. Det er lite kjent om hans tidlige liv og det er antatt at han var løytnant i den amerikanske borgerkrig og deltok i det andre slaget ved Bull Run i Virginia.
Etter borgerkrigen skal han først ha prøvd seg skolelærer, før han startet begravelsesbyrå. Han skal ha drevet virksomheten i El Dorado, eller Topeka begge i Kansas, før han satset på Kansas City, Missouri. Det er ikke klart hvor han kom på ideen med telefonsentralen, men patentet identifiserer ham som boende i Kansas City i mars 1891 da det ble søkt patent.
Han var overbevist om at det skulle være abonnentene og ikke operatørene på telefonsentralene som skulle avgjøre hvem det skulle ringes til. Etter anekdotene mistet han mange kunder til begravelsesbyrået fordi konkurrentens kone var telefonistinne, og hun dirigerte Strowgers potensielle kunder til sin manns byrå. Han unnfanget idéen til sin telefonsentral i 1888 og tok ut patentet i 1891.
Selv om han hadde kommet opp med ideen, var han ikke alene, og han fikk finansiell støtte av sin nevø William og andre med kjennskap til elektrisitet, og som var istand til å realisere konseptet. Med hjelp fra disse dannet han Strowger Automatic Telephone Exchange Company. En sentral ble installert og satt i drift i november 1892 i  La Porte, Indiania som da var hans hjemby. Sentralen hadde kapasitet til 99 abonnenter, men hadde om lag 75. Strowger solgte sin patent til sine samarbeidspartnere i 1896 for 1 800 dollar og han solgte sin andel i telefonsentralen for 10 000 dollar i 1898. Patentet ble senere solgt til Bell Systems for 2, 5 million dollar  i 1916.
Strowger døde 63 år gammel av aneurisme, som er en utposning og brist på en hovedarterie (stor blodåre) mens han oppholdt seg i St. Petersburg i Florida.
Hans enke hevdet at hun hadde ytterligere revolusjonerende tegninger og planer etter sin mann, men hun nektet for å gjøre de kjent da hun fryktet at andre ville gjøre seg rike på sin avdøde manns bekostning.  Hun henvdet også at Strowger fikk bare 10 000 for sin oppfinnelse. mens han skulle ha fått en million.
Fekting under Asialekene 1974

Fekting under Asialekene 1974. Fekting var en av sportene under de sjuende Asialekene som ble arrangert i Teheran i Iran. Det var første gangen som fekting var med på programmet i Asialekene. Det var i alt åtte øvelser, seks for menn og to for damer. Damene konkurrerte i florett individuelt og i lagkonkurranse. Mennene i lag og individuelt i kårde, sabel og florett
Vancouver SkyTrain

Vancouver SkyTrain er en mellomting mellom tunnelbane og SkyTrain i Vancouver, Canada. De tre linjene opererer med automatiserte tog på primært eleverte spor. Systemet opereres av British Columbia Rapid Transit Company på kontrakt med TransLink. Systemet er 49.5 kilometer langt—som gjør systemet det lengste automatiserte systemet i verden. Banen har tre linjer: Expo-linjen, som åpnet i 1986, Millennium-linjen som åpnet i 2002 og Canadabanen, som åpnet i 2009. Systemet har 48 stasjoner. Det hadde gjennomsnittlig 210 000 passasjerer per dag før åpningen av Canada-linjen, og ca. 377 900 i 3. kvartal 2013. På Expobanen SkyBridge, verdens lengste T-banebro.
Hammer og sigd

Hammer og sigd (russ. серп и молот, serp i molot = sigd og hammer) er et symbol som forbindes med kommunismen. Det er opprinnelig fra Russland, der det ble tatt i bruk i 1917/1918. I 1922 ble hammer og sigd offisielt merke for Sovjetunionen, og det inngikk i statens offisielle kjennetegn (emblem) eller «våpen». Symbolet er i dag forbudt i en rekke land på grunn av sin assosiasjon med kommunismen.
Hammeren står for industriarbeidere og sigden for jordbruksarbeidere. I stedet for sigden brukte man aller først bildet av en plog. Merker på uniformene til Den røde armé og annet inneholdt derfor fram til 1922 hammer og plog. Sammen skal de to redskapene stå for foreningen mellom de to hovedgruppene i arbeiderklassen. Symbolet har blitt brukt i flere kommunistiske lands flagg, og i mange kommunistpartiers merker (emblem).
Et annet viktig symbol for kommunismen har vært en femtakket stjerne, og dette symbolet omtales som den røde stjerne. Fargen rødt symboliserer også sosialisme og kommunisme.
Særlig kjent i denne forbindelse er flagget til Sovjetunionen, med gul hammer, sigd og stjerne i øvre hjørne nærmest stangen, på rød duk.
Hammer og sigd inngår også i merket til Norges Kommunistiske Parti. 
En hvit hammer alene på rød bunn er brukt som kjennetegn for arbeiderbevegelsen, blant annet av Det norske Arbeiderparti.
En hammer brukes også som figur i kommunevåpen og slektsvåpen i mange europeiske land. En slik heraldisk hammer kan være utformet noe forskjellige fra de formene som er vanlige i sovjetiske kjennetegn. I Norge er det en hammer i kommunevåpnene til Ballangen (fra 1980: på grønn bunn en gull opprett hammer) og Iveland (fra 1987: i grønt en skråstilt sølv hammer). En eller to hammere inngår i slektsvåpnene til de norske familiene Gade, Klingenberg, Koren og Smith.

Forbud

I flere av landene som tidligere var okkupert av Sovjetunionen blir kommunistiske symboler, bl.a. hammer og sigd, røde stjerne eller den sovjetiske nasjonalsangen Hymne til Sovjetunionen/Stalin-hymnen, ansett som okkupasjonsymboler. I Ungarn (fra 1994), Litauen (fra 2008) Polen (fra 2009) og Moldova (fra 2012) er hammer og sigd forbudt, og besittelse, produksjon eller distribusjon av effekter med symbolet kan straffes med bøter eller fengsel (i Polen er strafferammen to års fengsel).